Masakr u Tuholju
Masakr u Tuholju predstavlja ubistvo 38 bošnjačkih civila u kladanjskom selu Tuholj kojeg su u decembru 1941. počinili srpski ustanici organizovani u partizanske i četničke jedinice. 30. decembra 1941. ustaške i domobranske jedinice vršile su na području Kladnja operacije čišćenja terena od partizanskih i četničkih jedinica. Nakon što u Plahovićima nije bilo otpora, u Tuholju su manji otpor pružile četničke jedinice koje su se povlačile ka Han Karauli i Drecelju. U Tuholju su u zapaljenoj štali otkriveni leševi 38 žrtava, koje su prvo zaklane. Od 28 prepoznatih, 24 žrtve bile su iz Pauča, dvije iz Tuholja i po jedna iz Kamenskog i Krive Rijeke.